पाएं अपने शहर की ताज़ा ख़बरें और फ्री ई-पेपरडाउनलोड करें
अग्र नगर की 8 साल की होनहार लावन्या मित्तल पॉलीवुड फिल्म सेल्फी में अहम किरदार निभाती नजर आएगी। फिल्म की कहानी चाइल्ड लेबर और चौक-चौराहों पर भीख मांगने वाले बच्चों पर आधारित है। बच्चों पर बन रही पहली पंजाबी फिल्म-सेल्फी, बच्चों की किडनैपिंग की वारदातों में लिप्त गिरोह का भंडाफोड़ करेगी। जीत ढिल्लों इसके डायरेक्टर और प्रोड्यूसर हैं। फिल्म 2 घंटे 15 मिनट की होगी और इसे चंडीगढ़, इसके आसपास के क्षेत्रों में शूट किया जा रहा है। इसके अलावा वह पंजाबी फिल्म फुफड़ जी में भी एक्टिंग करती नजर आएगी। कई बड़े प्रोजेक्टों के ऑफर मिले हैं, लेकिन शूटिंग शुरू नहीं हो पाई है। कोरोना की वजह से फिलहाल शूटिंग को टाल दिया गया है। इसमें से कई फिल्म की शूटिंग विदेश में होनी है, जो कोरोना की स्थिति बेहतर होने के बाद ही शुरू हो पाएगी। इसके लिए वह घर पर ही एक्टिंग की प्रैक्टिस कर रही है, ताकि वह अपना बेस्ट दे सके।
कई शॉर्ट फिल्म और म्यूजिक वीडियो में पहले भी आ चुकी है नजर
इससे पहले वह चाइल्ड लेबर पर कटाक्ष करती शॉर्ट फिल्म खंड खेडना में लीड रोल निभा चुकी है। इसके अलावा कामकाजी माता-पिता का अपने बच्चों को समय न दे पाने जैसे गंभीर मुद्दे पर बनी काश ऐसा होता शॉर्ट फिल्म में लीड रोल निभा चुकी है। इसके अलावा कई म्यूजिक वीडियो में भी काम करने का मौका मिला। वह कई नामी ब्रांडों के लिए शूट कर चुकी है। जल्द ही म्यूजिक वीडियो अहसास में अनमोल वर्मा के साथ लीड रोल में नजर आएगी। म्यूजिक सॉन्ग मिठ्ठी मिठ्ठी बारिश में दिखेगी। फिलहाल कोरोना की वजह से ये सभी प्रोजेक्ट होल्ड हैं। वह सोशल मीडिया के एक चैनल पॉपकॉर्न विद लावन्या में सेलिब्रिटी किड्स के इंटरव्यू लेती है।
एक्टिंग और डांस को लेकर पैशनेट, पढ़ाई में भी अव्वल: लावन्या के पिता संजीव मित्तल और माता कशिश मित्तल अपनी बेटी की उपलब्धियों पर बहुत खुश हैं। उन्होंने बताया कि लावान्या सेक्रेड हार्ट स्कूल बीआरएस नगर में चौथी क्लास में पढ़ती है। वह एक्टिंग और डांस को लेकर पैशनेट है। पढ़ाई में भी अव्वल रहती है। ऑलराउंडर है और स्कूल की हर एक्टिविटी में बढ़-चढ़कर हिस्सा लेती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn